Windows Phone

Τα **Windows Phone** ήταν μια σειρά λειτουργικών συστημάτων της Microsoft για έξυπνα κινητά τηλέφωνα, όπως για παράδειγμα είναι το iOS της Apple και το Android της Google. Aναπτύχθηκε στις αρχές του 2000, ενώ στις πρώτες εκδόσεις του είχε το όνομα Windows Mobile, όπως και στην τελευταία έκδοση των Windows 10 Mobile. Από το 2010 μέχρι το 2015 οι πωλήσεις των Windows Phone είχαν αυξηθεί κατά πολύ και είχαν φτάσει στο No2 των πωλήσεων στην κατηγορία των έξυπνων κινητών. Παρά το γεγονός πως στο πρώτο τρίμηνο του 2016 υπήρξε μια αύξηση 3.9% στην παγκόσμια αγορά έξυπνων τηλεφώνων, η Microsoft είδε το μερίδιο αγοράς των Windows Phone να μειώνεται από το 2.5% και 8.27 εκατομμύρια συσκευές, στο 0.7% και 2.4 εκατομμύρια συσκευές. Τον Δεκέμβριο του 2019 η Microsoft σταμάτησε να αναπτύσσει νέα χαρακτηριστικά ακόμα και για τα Windows 10 Mobile.
## Εκδόσεις

### Windows Phone 7
*Κύριο λήμμα: [[Windows Phone 7]]*

Τα Windows Phone 7 ανακοινώθηκαν στις 15 Φεβρουαρίου του 2010 και κυκλοφόρησαν στις 8 Νοεμβρίου του 2010 στις ΗΠΑ.

Το 2011, η Microsoft κυκλοφόρησε τα Windows Phone 7.5 “Mango”. Η αναβάθμιση περιλάμβανε τον φυλλομετρητή Internet Explorer 9. Μια μικρή αναβάθμιση κυκλοφόρησε το 2012 γνωστή ως “Tango”, περιλάμβανε επιδιορθώσεις σφαλμάτων και το λειτουργικό σύστημα χρειαζόταν λιγότερες απαιτήσεις υλισμικού, για να λειτουργήσει σε έξυπνα τηλέφωνα με επεξεργαστική ισχή 800MHz και 256MB RAM.μικρογραφία|Λογότυπο των Windows Phone 7.5|κέντρο

### Windows Phone 8
Στις 29 Οκτωβρίου του 2012, η Microsoft κυκλοφόρησε τα Windows Phone 8, μια νέα γενιά λειτουργικού συστήματος. Τα Windows Phone 8 βασίζονταν σε μια νέα αρχιτεκτονική του Windows NT kernel με πολλά παρόμοια χαρακτηριστικά με τα Windows 8.μικρογραφία|Λογότυπο των Windows Phone 8|κέντρο

### Windows Phone 8.1
Τα Windows Phone 8.1 ανακοινώθηκαν στις 14 Απριλίου του 2014. Νέες λειτουργίες προστέθηκαν όπως το κέντρο ειδοποιήσεων, η αναβάθμιση του Internet Explorer στην έκδοση 11 με επιτρεπτό συγχρονισμό καρτελών με τα Windows 8.1. Για πρώτη φορά συμπεριλήφθηκε η Cortana.

Η διαδικασία της αναβάθμισης δεν χρειάζονταν κάποιον υπολογιστή και κάποιο πρόγραμμα σε αυτόν για να πραγματοποιηθεί, αλλά γινόταν απευθείας στο τηλέφωνο του χρήστη με την λήψη και την εγκατάσταση της ενημέρωσης.

Τα Windows Phone 8.1 ήταν αλλαγμένα σχεδόν ριζικά σε σύγκριση με την έκδοση 8. Η οθόνη έναρξης μπορούσε να δεχτεί περισσότερα πλακίδια (live titles), όπως επίσης ήταν δυνατό στα πλακίδια να μπει κάποια εικόνα για φόντο. Προστέθηκε το Xbox App προκειμένου να μπορεί ο χρήστης να συγχρονίζει την δραστηριότητα των παιχνιδιών με τον λογαριασμό του Xbox. Επίσης, άλλαξε ο τρόπος που γίνεται το στιγμιότυπο (screenshot) αφού στις προηγούμενες εκδόσεις γινόταν με το πάτημα του πλήκτρου λειτουργίας και του πλήκτρου έναρξης παρατεταμένα, ενώ τώρα γίνεται με το πάτημα του πλήκτρου λειτουργίας και του πλήκτρου αύξησης της έντασης παρατεταμένα. Τέλος, έχουν γίνει αλλαγές στο γραφικό περιβάλλον των κλήσεων, της κάμερας, των άλμπουμ φωτογραφιών και βίντεο, της μουσικής και στην οθόνη κλειδώματος.μικρογραφία|Λογότυπο των Windows Phone 8.1|κέντρο

### Windows 10 Mobile
Τα Windows 10 Mobile ανακοινώθηκαν στις 15 Ιανουαρίου του 2015, ως ένα λειτουργικό σύστημα για έξυπνα τηλέφωνα και ταμπλέτες που “τρέχουν” σε ARM αρχιτεκτονική. Το όνομα των Windows Phone δεν συμπεριλήφθηκε στην έκδοση ώστε να διαφημιστεί ως έκδοση των Windows 10 για έξυπνα τηλέφωνα.

Τον Ιούλιο του 2015 όποια κινητή συσκευή είχε λειτουργικό σύστημα τα Windows Phone 8.1, δινόταν η ευκαιρία σε κάποιον να κάνει δωρεάν αναβάθμιση στα Windows 10 Mobile, όπως και στους υπολογιστές που είχαν Windows 7,8 και 8.1. Τα Windows 10 Mobile είναι ο διάδοχος των Windows Phone 8.1 και το γραφικό τους περιβάλλον είναι σχεδόν ίδιο με την έκδοση για υπολογιστές για μια πιο εύκολη πρόσβαση από τους χρήστες. 

Η Microsoft σταμάτησε την ανάπτυξη των Windows 10 Mobile το 2017, ενώ σταμάτησε και υποστήριξη τους στις 14 Ιανουαρίου του 2020.μικρογραφία|Λογότυπο των Windows 10 Mobile|κέντρο

## Cortana
Η Cortana είναι μια προσωπική σύμβουλος και βοηθός έτσι ώστε ο χρήστης να έχει μια καλύτερη διεπαφή με τα Windows Phone. Την σήμερον ημέρα, η Cortana είναι διαθέσιμη μόνο σε Windows 10 σε υπολογιστή. Αρχικά περιλαμβανόταν στα Windows Phone 8.1. Αντίθετα με την Siri των iPhones, η Cortana με την πάροδο του χρόνου μαθαίνει τις ανάγκες και τις προτιμήσεις του χρήστη, ενώ μπορεί να γνωρίζει και το όνομα του.Η Cortana σε ένα Windows Phone 8.1|μικρογραφία|κέντρο

## Παιδική γωνιά
Με την Παιδική γωνιά, οι χρήστες των Windows Phone, είχαν την δυνατότηα να επιτρέπουν στα παιδιά τους την πρόσβαση μόνο σε επιλεγμένες εφαρμογές, παιχνίδια και μουσική. Μπορούσαν να ανοίγουν μόνα τους την Παιδική γωνιά, ωστόσο η δική τους οθόνη έναρξης, οι εφαρμογές και οι πληροφορίες τους θα προστατεύονται με τον κωδικό πρόσβασης που έχει οριστεί. Για παράδειγμα το παιδί μπορούσε να παίζει κάποιο παιχνίδι, χωρίς να στείλει κατά λάθος ένα μήνυμα κάπου.μικρογραφία|Η παιδική γωνιά σε ένα Windows Phone|κέντρο

## Βασικές λειτουργίες και περιεχόμενο
Όπως κάθε λειτουργικό σύστημα για έξυπνα κινητά τηλέφωνα (smartphones) έτσι και τα Windows Phone πρόσφεραν στους χρήστες μια εύκολη κι έξυπνη χρήση που μπορούσαν να κάνουν την εμπειρία τους με τα έξυπνα τηλέφωνα πιο απλή, όπως απλή μπορούν να κάνουν και την καθημερινότητα τους αφού πολλές λειτουργίες που προσφέρουν οι υπολογιστές είχαν προστεθεί στα Windows Phone.

Ο Microsoft Edge πρόσφερε στους χρήστες την περιήγηση στο διαδίκτυο, ενώ είχε προστεθεί και το Microsoft Office το οποίο πρόσφερε εφαρμογές γραφείου όπως το Word, το Excel,το PowerPoint κ.α. Το Microsoft Store πρόσφερε εφαρμογές και παιχνίδια, δωρεάν και επί πληρωμή, επιπλέον είχε προστεθεί και το Xbox App ώστε συγχρονιζόταν η πρόοδος τον παιχνιδιών με τον λογαριασμό Xbox. Τέλος, οι χρήστες μπορούσαν να δούνε τα email τους εν κινήσει, να βοηθηθούν στην μετακίνηση τους από τους χάρτες (HereMaps, Χάρτες των Windows), να ενημερώνονται  στα κοινωνικά δίκτυα (Facebook, Twitter κ.α) και πολλά άλλα.
## Ενημέρωση τηλεφώνου

Με την Ενημέρωση τηλεφώνου ενημερωνόταν το λειτουργικό σύστημα με τις τελευταίες αλλαγές του και δεν ενημερώνονταν οι εφαρμογές που είχε κατεβάσει ο χρήστης. Τις ενημερώσεις τις δημιουργούσε η Microsoft και έπειτα από έγκριση των Windows Phone κατασκευαστών και των πάροχων κινητής τηλεφωνίας ήταν διαθέσιμες να κυκλοφορήσουν. Ο λόγος έγκρισης από τους κατασκευαστές ήταν πως έπρεπε ο καθένας ξεχωριστά να καταχωρεί και δικά του στοιχεία μέσα στη νέα έκδοση του λειτουργικού συστήματος.

Τον Φεβρουάριο του 2018 οι εκδόσεις των Windows Phone 7 και 8 σταμάτησαν να λαμβάνουν ενημερώσεις λογισμικού βάζοντας τέλος στην υποστήριξη τους. Τον Δεκέμβριο του 2019 η Microsoft σταμάτησε τις ενημερώσεις ασφαλείας και λογισμικού και για την έκδοση Windows 10 Mobile.
## Οικονομία μπαταρίας
Η ενσωματωμένη από τη Microsoft Οικονομία μπαταρίας εξοικονομούσε την ενέργεια της μπαταρίας ειδικά όταν το ποσοστό της στάθμης έφτανε τα 20%. Ο χρήστης είχε την δυνατότητα να επιλέξει να ενεργοποιείται αυτόματα από μόνη της η λειτουργία όταν η στάθμη έφτανε τα 20% ή να είναι ενεργοποιημένη πάντα αλλά αυτό δεν συνιστάται διότι περιοριζόταν η λειτουργικότητα. Στα Windows Phone 8 όταν είναι ενεργοποιημένη η Οικονομία μπαταρίας εμφανιζόταν πάνω από το εικονίδιο της μπαταρίας το σύμβολο μιας καρδούλας, ενώ στα Windows Phone 8.1, όπως και στα Windows 10 Mobile, εμφανιζόταν το σύμβολο μιας μικρής ασπίδας.Το σύμβολο της ασπίδας στα Windows Phone 8.1|εναλλ.= Το σύμβολο της ασπίδας στα Windows Phone 8.1|μικρογραφία|κέντρο
Η οικονομία μπαταρίας στα Windows Phone 8.1|μικρογραφία|κέντρο

## Ιστοσελίδες
*Επίσημη ιστοσελίδα Windows Phone
*Microsoft Lumia 

Κατηγορία:Microsoft Windows
Κατηγορία:Έξυπνα τηλέφωνα
Κατηγορία:Λειτουργικά συστήματα
Κατηγορία:Microsoft